สรุปภาวะตลาดต่างประเทศ ประจำวันที่ 30 ส.ค. 2565
สรุปภาวะตลาดต่างประเทศ ประจำวันที่ 30 ส.ค. 2565
สรุปภาวะตลาดต่างประเทศ ประจำวันที่ 30 ส.ค. 2565
31 ส.ค. 2565

ดัชนีดาวโจนส์ตลาดหุ้นนิวยอร์กปิดร่วงลงกว่า 300 จุดในวันอังคาร (30 ส.ค.) หลังสหรัฐเผยตัวเลขการเปิดรับสมัครงานสูงกว่าคาดการณ์ ซึ่งทำให้นักลงทุนวิตกกังวลว่าธนาคารกลางสหรัฐ (เฟด) อาจจะใช้ข้อมูลดังกล่าวเป็นอีกหนึ่งในเหตุผลของการเร่งปรับขึ้นอัตราดอกเบี้ยเพื่อสกัดเงินเฟ้อ
ดัชนีเฉลี่ยอุตสาหกรรมดาวโจนส์ปิดที่ 31,790.87 จุด ร่วงลง 308.12 จุด หรือ -0.96%, ดัชนี S&amp;P500 ปิดที่ 3,986.16 จุด ลดลง 44.45 จุด หรือ -1.10% และดัชนี Nasdaq ปิดที่ 11,883.14 จุด ลดลง 134.53 จุด หรือ -1.12
ตลาดหุ้นยุโรปปิดลดลงในวันอังคาร (30 ส.ค.) เนื่องจากนักลงทุนยังคงวิตกเกี่ยวกับอัตราดอกเบี้ยที่สูงขึ้นท่ามกลางวิกฤตพลังงานครั้งใหญ่ รวมถึงแนวโน้มที่เศรษฐกิจจะเข้าสู่ภาวะถดถอย
ทั้งนี้ ดัชนี Stoxx Europe 600 ปิดที่ 419.81 จุด ลดลง 2.84 จุด หรือ -0.67%
ดัชนี CAC-40 ตลาดหุ้นฝรั่งเศสปิดที่ 6,210.22 จุด ลดลง 12.06 จุด หรือ -0.19%, ดัชนี DAX ตลาดหุ้นเยอรมนีปิดที่ 12,961.14 จุด เพิ่มขึ้น 68.15 จุดหรือ +0.53% และดัชนี FTSE 100 ตลาดหุ้นลอนดอนปิดที่ 7,361.63 จุด ลดลง 65.68 จุด หรือ -0.88%
ตลาดหุ้นอังกฤษปิดลดลงในวันอังคาร (30 ส.ค.) โดยหุ้นกลุ่มพลังงานและกลุ่มเหมืองแร่ถ่วงตลาดลงท่ามกลางความวิตกว่า การที่ธนาคารกลางต่าง ๆ ปรับขึ้นอัตราดอกเบี้ยจะทำให้เศรษฐกิจโลกชะลอตัวลง
ทั้งนี้ ดัชนี FTSE 100 ตลาดหุ้นลอนดอนปิดที่ 7,361.63 จุด ลดลง 65.68 จุด หรือ -0.88% ซึ่งเป็นการร่วงลงมากที่สุดในรอบเกือบ 7 สัปดาห์
สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลงกว่า 5% วันอังคาร (30 ส.ค.) เนื่องจากนักลงทุนกังวลว่าการปรับขึ้นอัตราดอกเบี้ยของธนาคารกลางทั่วโลกอาจส่งผลให้ความต้องการใช้น้ำมันชะลอตัวลง นอกจากนี้ ตลาดยังได้รับแรงกดดันจากข่าวที่ว่า อิรักพร้อมที่จะเพิ่มการส่งออกน้ำมันดิบไปยังยุโรป
ทั้งนี้ สัญญาน้ำมันดิบ WTI ส่งมอบเดือนต.ค. ร่วงลง 5.37 ดอลลาร์ หรือ 5.5% ปิดที่ 91.64 ดอลลาร์/บาร์เรล ซึ่งเป็นระดับปิดต่ำสุดนับตั้งแต่วันที่ 22 ส.ค.
ส่วนสัญญาน้ำมันดิบเบรนท์ (BRENT) ส่งมอบเดือนต.ค. ดิ่งลง 5.78 ดอลลาร์ หรือ 5.5% ปิดที่ 99.31 ดอลลาร์/บาร์เรล ซึ่งเป็นระดับปิดต่ำสุดนับตั้งแต่วันที่ 22 ส.ค.
สัญญาทองคำตลาดนิวยอร์กปิดร่วงลงในวันอังคาร (30 ส.ค.) โดยตลาดถูกกดดันจากความกังวลที่ว่า ข้อมูลเศรษฐกิจที่แข็งแกร่งของสหรัฐอาจทำให้ธนาคารกลางสหรัฐ (เฟด) เร่งปรับขึ้นอัตราดอกเบี้ย
สัญญาทองคำตลาด COMEX (Commodity Exchange) ส่งมอบเดือนธ.ค. ร่วงลง 13.4 ดอลลาร์ หรือ 0.77% ปิดที่ 1,736.3 ดอลลาร์/ออนซ์ ซึ่งเป็นระดับปิดต่ำสุดนับตั้งแต่วันที่ 27 ก.ค.
สัญญาโลหะเงินส่งมอบเดือนก.ย. ลดลง 38.3 เซนต์ หรือ 2.05% ปิดที่ 18.287 ดอลลาร์/ออนซ์
สัญญาพลาตินัมส่งมอบเดือนต.ค. ลดลง 22.2 ดอลลาร์ หรือ 2.6% ปิดที่ 832.1 ดอลลาร์/ออนซ์
สัญญาพัลลาเดียมส่งมอบเดือนก.ย. ร่วงลง 42.50 ดอลลาร์ หรือ 2% ปิดที่ 2,087.80 ดอลลาร์/ออนซ์
สกุลเงินยูโรดีดตัวขึ้นเหนือระดับ 1 ดอลลาร์ ในการซื้อขายที่ตลาดปริวรรตเงินตรานิวยอร์กในวันอังคาร (30 ส.ค.) โดยได้แรงหนุนจากการที่นักลงทุนคาดว่า ธนาคารกลางยุโรป (ECB) อาจปรับขึ้นอัตราดอกเบี้ย 0.50-0.75% ในการประชุมนโยบายการเงินในเดือนก.ย.
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.06% แตะที่ระดับ 108.7730
ยูโรแข็งค่าเมื่อเทียบกับดอลลาร์สหรัฐ ที่ระดับ 1.0024 ดอลลาร์ จากระดับ 0.9994 ดอลลาร์ ขณะที่เงินปอนด์อ่อนค่าลงแตะที่ระดับ 1.1658 ดอลลาร์ จากระดับ 1.1703 ดอลลาร์ ส่วนดอลลาร์ออสเตรเลียอ่อนค่าลงสู่ระดับ 0.6857 ดอลลาร์สหรัฐ จากระดับ 0.6902 ดอลลาร์สหรัฐ
ดอลลาร์อ่อนค่าลงเมื่อเทียบกับเงินเยน ที่ระดับ 138.67 เยน จากระดับ 138.82 เยน แต่แข็งค่าเมื่อเทียบกับฟรังก์สวิส ที่ระดับ 0.9736 ฟรังก์ จากระดับ 0.9688 ฟรังก์ และแข็งค่าเมื่อเทียบกับดอลลาร์แคนาดา ที่ระดับ 1.3101 ดอลลาร์แคนาดา จากระดับ 1.3006 ดอลลาร์แคนาดา